LIETUVOS RESPUBLIKOS SVEIKATOS APSAUGOS MINISTRO

ĮSAKYMAS

**DĖL LIETUVOS RESPUBLIKOS SVEIKATOS APSAUGOS MINISTRO 2008 M. SAUSIO 17 D. ĮSAKYMO NR. V-50 „DĖL MEDICININĖS REABILITACIJOS IR SANATORINIO (ANTIRECIDYVINIO) GYDYMO ORGANIZAVIMO“ PAKEITIMO**

2008 m. gegužės 9 d. Nr. V-439

Vilnius

Vadovaudamasis Lietuvos Respublikos sveikatos draudimo įstatymo (Žin., 1996, Nr. [55-1287](https://www.e-tar.lt/portal/lt/legalAct/TAR.94F6B680E8B8); 2002, Nr. [123-5512](https://www.e-tar.lt/portal/lt/legalAct/TAR.8AC83320B76A)) 9 straipsnio 6 dalimi ir 25 straipsnio 1 dalimi ir atsižvelgdamas į Privalomojo sveikatos draudimo tarybos 2008 m. balandžio 24 d. nutarimą Nr. 3/1 „Dėl V darbo užmokesčio didinimo etapo krypčių ir asmens sveikatos priežiūros paslaugų bazinių kainų indeksavimo“ ir nutarimą Nr. 3/2 „Dėl bazinių kainų indeksavimo didėjančioms energetikos ir kitoms išlaidoms padengti“ bei siekdamas užtikrinti tinkamą medicininės reabilitacijos organizavimą:

1. Pakeičiu Lietuvos Respublikos sveikatos apsaugos ministro 2008 m. sausio 17 d. įsakymą Nr. V-50 „Dėl medicininės reabilitacijos ir sanatorinio (antirecidyvinio) gydymo organizavimo“ (Žin., 2008, Nr. [12-407](https://www.e-tar.lt/portal/lt/legalAct/TAR.528500FDBAEE), Nr. [37-1345](https://www.e-tar.lt/portal/lt/legalAct/TAR.95CA72D47218)):

1.1. Nurodytuoju įsakymu patvirtinto Išlaidų medicininei reabilitacijai kompensacijų skyrimo ir mokėjimo tvarkos aprašo:

1.1.1. 10 punktą išdėstau taip:

„10. Reabilitacijos bei sveikatos grąžinamojo gydymo paslaugų bazinių kainų sąrašas:

|  |  |  |  |
| --- | --- | --- | --- |
| Eil. Nr.  | Gydymo paslaugos pavadinimas | Suaugusiųjų vieno lovadienio/ ambulatorinio apsilankymo\* bazinė kaina (balais) | Vaikų vieno lovadienio/ ambulatorinio apsilankymo\* bazinė kaina (balais) |
| 1. | Reabilitacija III | 201,5 | 205,3 |
| 2. | Reabilitacija II | 134,2 | 136,6 |
| 3. | Ambulatorinė reabilitacija\* II | 57,8 | 58,9 |
| 4. | Ambulatorinė reabilitacija\* I | 48,2 | – |
| 5. | Sveikatos grąžinamasis gydymas | – | 85,1 |
| 6. | Palaikomoji reabilitacija dėl judamojo atramos aparato pažeidimų, nervų sistemos ligų ir vaikų kraujo ligų | 101,2 | 103,5 |
| 7. | Palaikomoji reabilitacija dėl regos ir klausos funkcijos sutrikimo | 86,8 | 88,7 |
| 8. | Vaiką slaugantis asmuo | 28,9 | – |

“

1.1.2. 11 punktą išdėstau taip:

„11. Vaikų sanatorinio (antirecidyvinio) gydymo paslaugų vieno lovadienio bazinė kaina – 68,2 Lt.“

1.2. Nurodytuoju įsakymu patvirtinto „Medicininės reabilitacijos paslaugų etapų. Suaugusiųjų atrankos ir siuntimo į medicininės reabilitacijos sveikatos priežiūros įstaigas tvarkos aprašo. Medicininės reabilitacijos paslaugų suaugusiesiems teikimo bendrųjų reikalavimų aprašo“:

1.2.1. 4.1 punktą išdėstau taip:

„4.1. Pakartotinė reabilitacija skiriama asmenims, pripažintiems nedarbingais, kuriems teisės aktų nustatyta tvarka pripažintas 0–25 proc. darbingumo lygis; asmenims, sulaukusiems senatvės pensijos amžiaus, kuriems teisės aktų nustatyta tvarka yra pripažintas didelis specialiųjų poreikių lygis; iš dalies darbingiems asmenims, kuriems teisės aktų numatyta tvarka nustatytas 30–40 proc. darbingumo lygis, pirmuosius 3 metus po Neįgalumo ir darbingumo nustatymo tarnybos prie Socialinės apsaugos ir darbo ministerijos (toliau – NDNT) nustatyto darbingumo sumažėjimo ar specialiųjų poreikių padidėjimo dėl šių priežasčių pagal Tarptautinę statistinę ligų ir sveikatos problemų klasifikaciją (dešimtoji redakcija): A 84–85; A 87; A 89; B 02.1–2; C 41.2; C 70.0; C 70.1; C 71; C 72.0; C 72.2–8; D 16.6; D 32.0; D 32.1; D 33.0; D 33.1; D 33.4 (G 00; G 03–04; G 06.0 – tik pirmus metus nuo susirgimo pradžios); G 09; G 10–G 13; G 20–G 21; G 23; G 35, G 37; G 60–63; G 70–G 71; G 80–G 83; G 93.0–1; G 95.0–2; G 99.2 (I 60–I 64 – tik pirmus metus nuo susirgimo pradžios); I 69.0–69.8; M 02–M 03; M 05–M 06; M 07; M 08; M 10; M 11; M 16; M 17; M 19; M 30–35; M 43.1; M 45; M 47.2; M 48.0 (S 14.0; S 14.1; S 24.0; S 24.1; S 34.0; S 34.1; S 34.3 – tik pirmus metus po sužalojimo); S 72; T 02 (S 06; T 09.3 – tik pirmus metus po sužalojimo); T 90.5; T 91.3. Pakartotinės reabilitacijos trukmė 24 dienos.“

1.2.2. 26.1.1 punktą išdėstau taip:

„26.1.1. reanimacijos ir intensyviosios terapijos, šios paslaugos teikiamos vadovaujantis Reanimacijos ir intensyviosios terapijos paslaugų (reanimacijos I-2) teikimo suaugusiesiems sąlygų ir tvarkos aprašo, patvirtinto Lietuvos Respublikos sveikatos apsaugos ministro 2005 m. spalio 27 d. įsakymu Nr. V-827 „Dėl reanimacijos ir intensyviosios terapijos paslaugų teikimo vaikams ir suaugusiesiems sąlygų ir tvarkos aprašų patvirtinimo“ (Žin., 2005, Nr. [128-4644](https://www.e-tar.lt/portal/lt/legalAct/TAR.81A9AC71E954)), 7.1, 7.2, 7.5, 7.9, 8.2, 8.3, 8.4, 10.1, 10.2, 10.3, 10.4, 10.5, 11.1, 11.2, 11.3, 11.4, 11.10, 12, 13 punktais. Fizinės medicinos ir reabilitacijos gydytojai, dirbantys medicininės reabilitacijos paslaugas teikiančiose asmens sveikatos priežiūros įstaigose, kuriose neteikiamos reanimacijos II ir reanimacijos III paslaugos, iki 2009 m. gruodžio 31 d. ir vėliau, ne rečiau kaip kas penkeri metai, turi išklausyti ne mažiau kaip 18 valandų reanimacijos ir intensyviosios terapijos paslaugų teikimo tobulinimosi kursą, suderintą su Lietuvos Respublikos sveikatos apsaugos ministerija, ir gauti pažymėjimą;“.

1.2.3. 27.1.1 punktą išdėstau taip:

„27.1.1. reanimacijos ir intensyviosios terapijos, šios paslaugos teikiamos vadovaujantis Reanimacijos ir intensyviosios terapijos paslaugų (reanimacijos I-2) teikimo suaugusiesiems sąlygų ir tvarkos aprašo, patvirtinto Lietuvos Respublikos sveikatos apsaugos ministro 2005 m. spalio 27 d. įsakymu Nr. V-827 „Dėl reanimacijos ir intensyviosios terapijos paslaugų teikimo vaikams ir suaugusiesiems sąlygų ir tvarkos aprašų patvirtinimo“ (Žin., 2005, Nr. [128-4644](https://www.e-tar.lt/portal/lt/legalAct/TAR.81A9AC71E954)), 7.1, 7.2, 7.5, 7.9, 8.2, 8.3, 8.4, 10.1, 10.2, 10.3, 10.4, 10.5, 11.1, 11.2, 11.3, 11.4, 11.10, 12, 13 punktais. Fizinės medicinos ir reabilitacijos gydytojai, dirbantys medicininės reabilitacijos paslaugas teikiančiose asmens sveikatos priežiūros įstaigose, kuriose neteikiamos reanimacijos II ir reanimacijos III paslaugos, iki 2009 m. gruodžio 31 d. ir vėliau, ne rečiau kaip kas penkeri metai, turi išklausyti ne mažiau kaip 18 valandų reanimacijos ir intensyviosios terapijos paslaugų teikimo tobulinimosi kursą, suderintą su Lietuvos Respublikos sveikatos apsaugos ministerija, ir gauti pažymėjimą;“

2. Nustatau, kad šio įsakymo 1.1 punktas taikomas atsiskaitant už paslaugas, suteiktas nuo 2008 m. gegužės 1 d.

3. Pavedu ministerijos sekretoriui kontroliuoti šio įsakymo vykdymą pagal administruojamą sritį.

SOCIALINĖS APSAUGOS IR DARBO MINISTRĖ,

PAVADUOJANTI SVEIKATOS APSAUGOS MINISTRĄ VILIJA BLINKEVIČIŪTĖ